Sorijiet Orsolini f'Ħal Lija Is-Sorijiet Orsolini huma mqassmin f'erbatax (14) il-Dar. Fil-Creche, f'tas-Sliema jieħdu ħsieb ta'madwar sittin (60) tarbija mit-twelid sa tlett snin. Din id- Dar hija wkoll id-Dar Ġeneralizja fejn tinsab il-Madre Ġenerali, li fil-preżent hija Madre Judith Busuttil, hija wkoll id-Dar ta' Formazzjoni, bħalissa għandna Postulanta u sitt' Juniors. F'Anġela House fi Gwardamanġia nżommu madwar sebgħin (70) tifel u tifla mqassmin fi flats f'atmosfera ta familja fi gruppi żgħar. Il-Belt, 'Casa San Giuseppe' għandna grupp wieħed u għandna wkoll klassi għat-tfal ta' bejn it-tlieta u l-erba snin. F'Ħal Tarxien, 'St. Rita Home' inżommu żewġ gruppi oħra. Id-Djar l-oħra tagħna f'Malta jgħallmu liċ-ċkejknin fil-Kindergartens tagħna. Id-Dar ta' Ħal Lija f'testment tad- 29 ta'April 1964, mħolli mill-Kanonku Dun Manwel Muscat, iz-ziju ta' Suor Giacchina Attard, ħalla id-dar tiegħu f'Ħal Lija lil Orsolini bil-kundizzjoni li fija ssir xi opra tajba ta' karita minn tagħhom. Fid-29 ta'Settembru 1971, daħlet fiha l-ewwel Komunità. Is-Superjura 0 Tabor- Ħal Lija 2002 kienet Suor Stefania Caruana li mill- ewwel bdiet taħseb biex jintalbu l- permessi kollha ħalli tkun tista tinfetaħ skola tal-Kindergarten. Għalkemm is- Sinjorina Agatha Barbara, dak iż- żmien Ministru ta'L-Edukazzjoni, kienet ħarġet il-permess, dan għal xi raġuni jew oħra, nżamm u l-Orsolini kellhom iħabbtu wiċċhom ma xi persuni oħra. Iżda bl-għajnuna t'Alla ma damx ma wasal il-permess u fid-9 t'Ottubru 1972 infetħet l-iskola bl-isem ta' 'St. Angela Nursev School'. Għall- ewwel bdew bi ħmistax (15) il-tifel u tifla, iżda ma damux wisq hekk, għax in-numru malajr tela' sa tnejn u tletin (32). Billi id-dar kellha bżonn ta' ħafna tiswijiet is-sorijiet malajr sabu ruħhom fi problemi kbar ta' finanzi u għalhekk kienu batuti. Iżda huma ma qatgħux qalbhom għax intefgħu għal kull biċċa xogħol ta' ħjata, jaħdmu s-suf, jagħtu l-injezzjonijiet u jgħinu wkoll lil xi persuni anzjani f'dak kollu li kellhom bżonn. Fit-23 ta' Diċembru fil- Kappella tagħhom, li kienet iddedikata lil San Pawl tqiegħed għall- ewwel darba Ġesu' Sagramentat u dan kien l-ikbar ferħ għal din il-Komunita'. 9 Tabor- Ħal Lija 2002 L-ex Kappillan Dun Alfred Xuereb, il-lum Monsinjur, talabhom jistgħux jagħtu l-għajnuna fil-Parroċċa. Kull Superjura u sorijiet li kienu hawn u li wara marru jaħdmu fi Djar oħra, kollha ħallew il-marka tagħhom. Iżda Sr Natalina, li kienet mill-bidu u għada hawn ġewwa Ħal Lija, tagħti sehmha kemm fil-kunvent kif ukoll fil- Parroċċa. Minbarra x-xogħol ta' l- iskola mat-tfal ċkejknin, hija kienet tiġbor it-tfajliet minn tlettax il-sena l- fuq u torganizzalhom ħafna attivitajiet biex tgħinhom fil-formazzjoni nisranija tagħhom. Ma dan ix-xogħol Sr. Natalina sabet ħin biex tgħin fil- parroċċa permezz tad-dedika tagħha fil-liturġija. M'għaddiex wisq żmien minn meta fetħet din id-Dar, meta Mons. Maurice Grech, direttur tad-Djar tat-tfal, talab lil Madre Ġenerali ta' dak iż- żmien,Madre Tarċisia Ruġġier, biex issib xi dar ta' l-Orsolini fejn setgħu jiġu milqugħin dawk ix-xbejbiet li kienu sejrin isiru ommijiet barra iż- żwieġ. Kellu f'moħħu dawk il-familji tagħhom li kienu jħossu ruħhom diżonorati minħabba uliedhom u xtaqu jinsatru u fl-istess ħin xtaqu li jiġi evitat l-abort. Din id-Dar ta' Ħal Lija dehret l-aħjar waħda biex dawn ix-xbejbiet jinżammu fis-satra kemm jista jkun. Parti mid-Dar ġiet irranġata għalihom sakemm jasal iż-żmien biex iwelldu. L-ewwel tnejn intlaqgħu mill- Madre Stefania Caruana fit-12 ta' Mejju 1973. Wara t-twelid, it-tarbija kienet tinżamm fil-Creche tas-Sliema sakemm l-ommijiet jiddeċiedu x'ser jagħmlu b'ħajjithom u jgħixu ħajja Tabor- Ħal Lija 2002 kemm jista jkun normali. F'din il-kariżma fid-Dar ta' Ħal Lija nħasset aktar l-imħabba ta' Mons Sidor Formosa, il-Fundatur Qaddis tagħna. Matul ħajtu, meta kien jiltaqa' ma tfajliet ta' din ix-xorta kien idaħħal idejħ fil-but joħroġ xi ħaġa tal-flus u jgħatijilhom filwaqt li jwissihom biex joqgħodu bil-għaqal u jmorru d-dar u jevitaw id-dnub. Il-lum iż-żmien inbidel, tfajliet bħal dawn ma għadhomx ifittxu l-kenn ta' din id-Dar. Ħafna ġenituri qed jifhmu l-iżball ta' wliedhom. Għalhekk jagħmlu li jistgħu u jgħinuhom jirranġaw bil-kalma l-istat li sabu rwieħhom fiħ. Uħud mit-tfajliet baqgħu rikonoxxenti lejn dawn is- sorijiet għall-għajnuna li tawhom u l- ġid li ħadu min għadhom. Madre Maria Galea Vigarja Ġenerali